ચાલુ વર્ષે છ મહિના પહેલા સત્તાવાળાઓએ સર્વે કરીને એવા પ૯ બસ સ્ટેન્ડ શોધી કાઢ્યાં કે જ્યાં ઉતારુઓ બસ પકડવા રિક્ષાના ત્રાસથી ઊભા ન રહી શકતા હોય. ત્યારબાદ ત્રણ મહિના રિક્ષા હટાવવાનું અભિયાન હાથ ધરીને જુલાઇમાં રૂ.પર,૮૦૦, ઓગસ્ટમાં રૂ.પર,૧૦૦ અને સપ્ટેમ્બરમાં રૂ.ર૧,૬૦૦ની પેનલ્ટી પણ વસુલાઇ ટુ વ્હીલર અને રિક્ષાવાળા પાસેથી રૂ.પ૦નો દંડ અને ફોર વ્હીલરચાલકો પાસેથી રૂ.૧૦૦નો દંડ વસૂલવા સો રસીદ ધરાવતી સંખ્યાબંધ રસીદ બુકો છપાવડાવી, ૩૦૦-૪૦૦ તાળાં ખરીદાયાં, સારંગપુર ટર્મિનસ ખાતે ઓગસ્ટમાં ખાસ ઝુંબેશ હેઠળ રૂ.૮૪,૦૦ પેનલ્ટી પેટે વસુલાયા પરંતુ ત્રણ મહિનામાં સમગ્ર અભિયાન સમેટે લેવાયું. તંત્રના સર્વે કરતાં પણ ત્રણ ગણા બસ સ્ટેન્ડ પર ઉતારુઓ રિક્ષાવાળાઓનો ત્રાસ વેઠી રહ્યા હોવા છતાં તંત્રની ભેદી પીછેહઠ ચર્ચાસ્પદ બની છે.